CELEX: 32018D0343
Language: ro
Date: 2018-03-05 00:00:00
Title: Decizia (UE) 2018/343 a Consiliului din 5 martie 2018 privind reînnoirea Acordului de cooperare științifică și tehnologică dintre Comunitatea Europeană și Republica Federativă a Braziliei

9.3.2018   
            
            
               RO
            
            
               Jurnalul Oficial al Uniunii Europene
            
            
               L 67/1
            
         DECIZIA (UE) 2018/343 A CONSILIULUI
   din 5 martie 2018
   privind reînnoirea Acordului de cooperare științifică și tehnologică dintre Comunitatea Europeană și Republica Federativă a Braziliei
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) al doilea paragraf litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European,
   întrucât:
   
               (1)
            
            
               Prin Decizia 2005/781/CE (1), Consiliul a aprobat încheierea Acordului de cooperare științifică și tehnologică dintre Comunitatea Europeană și Republica Federativă a Braziliei (2) (denumit în continuare „acordul”).
            
         
               (2)
            
            
               Potrivit articolului XII din acord, acordul intră în vigoare la data la care ambele părți și-au notificat reciproc în scris finalizarea procedurilor lor interne respective necesare intrării în vigoare a acordului. Acordul se încheie pe o perioadă inițială de cinci ani și poate fi reînnoit de comun acord între părți după evaluarea efectuată în cursul penultimului an al fiecărei perioade succesive de reînnoire.
            
         
               (3)
            
            
               Prin Decizia 2012/646/UE (3), Consiliul a aprobat reînnoirea acordului pentru o perioadă suplimentară de cinci ani.
            
         
               (4)
            
            
               Schimbul de scrisori dintre părți, din datele de 14 noiembrie 2016 și 5 ianuarie 2017, a confirmat interesul acestora de a reînnoi acordul pentru o perioadă de încă cinci ani.
            
         
               (5)
            
            
               Reînnoirea acordului ar trebui aprobată în numele Uniunii,
            
         ADOPTĂ PREZENTA DECIZIE:
   Articolul 1
   Se aprobă, în numele Uniunii, reînnoirea Acordului de cooperare științifică și tehnologică dintre Comunitatea Europeană și Republica Federativă a Braziliei pentru o perioadă suplimentară de cinci ani.
   Articolul 2
   Președintele Consiliului desemnează persoana (persoanele) împuternicită (împuternicite) să notifice Guvernului Republicii Federative a Braziliei, în numele Uniunii, că Uniunea a finalizat procedurile interne necesare pentru reînnoirea acordului în conformitate cu articolul XII alineatul (2) din acord.
   Articolul 3
   Prezenta decizie intră în vigoare la data adoptării.
   
      Adoptată la Bruxelles, 5 martie 2018.
      
         
            Pentru Consiliu
         
         
            Președintele
         
         N. DIMOV
      
   
   
      (1)  Decizia 2005/781/CE a Consiliului din 6 iunie 2005 privind încheierea Acordului de cooperare științifică și tehnologică dintre Comunitatea Europeană și Republica Federativă a Braziliei (JO L 295, 11.11.2005, p. 37).
   
      (2)  JO L 295, 11.11.2005, p. 38.
   
      (3)  Decizia 2012/646/UE a Consiliului din 10 octombrie 2012 privind reînnoirea Acordului de cooperare științifică și tehnologică între Comunitatea Europeană și Republica Federativă a Braziliei (JO L 287, 18.10.2012, p. 4).